**Nacrt prijedloga**

Na temelju članka 7. Zakona o naseljima (Narodne novine 39/22), članka 5. Odluke o načelima, kriterijima i postupku za određivanje imena javnih površina na području Grada Zagreba (Službeni glasnik Grada Zagreba 9/12) i članka 41. točke 2. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 - pročišćeni tekst i 16/22), Gradska skupština Grada Zagreba, na \_\_\_ sjednici, \_\_\_\_\_\_\_\_\_\_, donijela je

**ODLUKU**

**o imenovanju Ulice Stjepana Jakopovića**

**Članak 1.**

(1) Ovom odlukom određuje se ime neimenovanoj ulici (dio k.č. 6360/1 k.o. Resnik) u naselju Ivanja Reka, na području Gradske četvrti Peščenica - Žitnjak, koja se u smjeru zapada odvaja od Ivanjorečke ceste ispred kućnog broja 3 i ponovno spaja na Ivanjorečku cestu nakon kućnog broja 5.

(2) Ulica se imenuje u spomen na župnika Stjepana Jakopovića i dobiva ime Ulica Stjepana Jakopovića.

**Članak 2.**

Službena podloga iz registra prostornih jedinica sastavni je dio ove odluke koja se ne objavljuje u Službenom glasniku Grada Zagreba.

**Članak 3.**

(1) U slučaju da provedba ove odluke izazove troškove osobama koje imaju prebivalište odnosno boravište na području koje obuhvaća ulica iz članka 1. ove odluke, podmirit će se troškovi nastali zbog promjene osobne iskaznice, a pravnim osobama koje imaju sjedište na području koje obuhvaća ulica iz članka 1. ove odluke podmirit će se troškovi promjene sjedišta pri registarskom sudu na čijem je području upisano sjedište subjekta upisa.

(2) Zahtjev za podmirivanje troškova podnosi se Gradskom uredu za katastar i

geodetske poslove, a sredstva za troškove nastale zbog promjene osigurat će se u proračunu Grada Zagreba.

**Članak 4.**

Ova odluka stupa na snagu osmoga dana od dana objave u Službenom glasniku Grada Zagreba.

KLASA:

URBROJ:

Zagreb,

**PREDSJEDNIK**

**GRADSKE SKUPŠTINE**

**Joško Klisović**